TANKÖNYVELLÁTÁS A 2019/2020-AS TANÉVBEN

Tisztelt Szülők! Kedves Diákok!

Az iskolai tankönyvrendelés az eddigi évekhez hasonlóan a Könyvtárellátó Kft. (KELLO) rendszerén keresztül történik.

A 9. évfolyam térítésmentesen kapja a tankönyveket.

A tankönyvrendelés leadásának határideje a szülői értekezlet napja. Akik hiányoznak a szülői értekezletről, azoknak legkésőbb a beiratkozáskor le kell adniuk a rendelést. Aki később adja le, annak csak pótrendeléssel rendelhetünk tankönyvet aug. 15 után.

- a tanulók az első tanítási napon megkapják a tankönyveket: könyveiket a könyvtárból kapják kölcsönzésre, de a nyelvkönyveket és a nyelvtant csak akkor kell visszaadni, ha a tanuló távozik az intézményből (érettségi előtt megszünteti jogviszonyát az iskolával)

- a tankönyvek, atlaszok állapotára könyvtári könyvként kell vigyázniuk

- használt tankönyvet kapnak a következő tantárgyakból: fizika, földrajz, kémia

- a 17/2014. (III. 12.) EMMI rendelet szerint tanév végén vissza kell adni a tankönyveket (kivétel:atlaszok, függvénytáblázat, nyelvkönyvek)

Ha valaki szeretné megvásárolni valamelyik tankönyvet, csak egyénileg teheti a webshop.kello.hu oldalon vagy a Kódex Tankönyvcentrumban (cím:1054 Budapest, Honvéd u. 5.; telefonszámok: +36 1 237-6916; +36 1 237 6917; +36 1 237-6961).

Bármilyen tankönyvrendeléssel kapcsolatos kérdést, problémát a volenszkinmeszaroskatalin@gmail.com e-mail címen tudnak jelezni vagy személyesen a könyvtárban 2019. június 28-ig, majd augusztus 21-től. A könyvtárban az iskola telefonszámán (29 440 037) is elérhetnek a 26-os melléken.

Volenszkiné Mészáros Katalin

tankönyvfelelős